**Пресс-релиз**

**Ўзбекистон Республикаси Вазирлар Маҳкамаси қарори**

**“Тадбирокорлик субъектлари барқарорлик рейтинги жорий этилиши муносабати билан Ўзбекистон Республикасининг айрим қарорига қўшимчалар киритиш тўғрисида”**

*ВМҚ-428, 16 июль 2024 йил*

Қарор билан тадбиркорлик субъектларига янада қулай шарт-шароитлар яратиш,уларни рағбатлантириш мақсадида,

**юқори барқарорлик рейтинги** тоифасидаги тадбиркорлик субъектларининг фаолиятида **солиқ текширувлари ўтказилмаслиги**,

ушбу тоифадаги тадбиркорлик субъектларига қўшилган қиймат солиғи суммасининг ўрни **бир кун муддатда текширувларсиз қопланиши** (қайтарилиши) бўйича уларнинг фаолиятини тартибга солувчи қонунчилик ҳужжатлари ўзаро мувофиқлаштирилди.

Шу муносабат билан Вазирлар Маҳкамасининг **2020 йил 14 августдаги 489-сонли қарори** билан тасдиқланган **“Қўшилган қиймат солиғини ўрнини қоплаш тартиби тўғрисида”**ги Низом барқарорлик рейтинги бўйича “ААА” тоифадаги тадбиркорлик субъектларига қўшилган қиймат солиғи суммасининг ўрни **бир кун муддатда қопланиши**, Иқтисодиёт ва молия вазирлиги томонидан **шу куннинг ўзида пулни қайтариб берилиши** тўғрисидаги меъёр билан тўлдирилди.

Шунингдек, Вазирлар Маҳкамасининг 2021 йил 7 январдаги 1-сон қарори билан тасдиқланган **“Солиқ текширувлари ташкил этиш ва ўтказиш тартиби тўғрисида**”ги Низом 2-банди “Тадиркорлик субъектларининг барқарорлик рейтинги бўйича **“ААА” тоифадаги** тадбиркорлик субъектларида **солиқ текширувлари ўтказилмайди**” деган меъёр билан тўлдирилди.

**Солиқ солиш методологияси бошқармаси**